Valg af bordplade er et spørgsmål om temperament, behov, funktion – og ikke mindst pris. Skal bordpladen være varmebestandig og ridsefast, så er en keramisk bordplade et godt valg. Ønsker du et naturligt og varmt udtryk, er træ et rigtigt godt alternativ, men man skal være opmærksom på, at det kræver vedligeholdelse, for at den holder sig pæn. Natursten er også en populær løsning, og den fås både i mat og blank. Kom ind i vores butik på Ordrupvej i Charlottenlund til en snak om dine behov – vi viser dig gerne de forskellige muligheder.